7. Sejlads - Forlængelse af tilladelsesordning til udlejningsvirksomhed i [adresse] (Åben)
Tidl. politisk behandling
Forventet sagsgang
TM-U
Lovgrundlag
Sejladsbekendtgørelsen
SAGENS INDHOLD
Teknik- og Miljøudvalget skal tage stilling til, om man vil genanvende gældende 
tilladelsesordning til udlejningsvirksomhed i Gudenåsystemet i uændret form fra 
2025, hvor den nuværende ordning udløber.
Nuværende tilladelsesordning til udlejningsvirksomhed i [adresse] af f.eks. kanoer er på 
Gudenåkomitéens anbefaling vedtaget i de 7 Gudenåkommuner og har været gældende siden 1. januar 
2017. Ordningen gælder i 4 år med mulighed for administrativt at forlænge ordningen i op til 2x2 år. 
Ordningen udløber dermed d. 31. december 2024, og noget skal træde i dens sted. Årsagen til, at sagen 
bringes for kommunalbestyrelserne allerede nu i 2023, er, at hvis der skal findes en anden ordning, vil det 
kræve tid til sagsbehandling.
Sejlads i lejede fartøjer kategoriseres som ikke-erhvervsmæssig sejlads. Den ikke-erhvervsmæssige 
sejlads i Gudenåsystemet reguleres af ”Bekendtgørelse om ikke-erhvervsmæssig sejlads og anden færdsel 
på [adresse] med sidevandløb og søer fra Tørring til Randers” – også kaldet Sejladsbekendtgørelsen.
 
§12 i sejladsbekendtgørelsen fastlægger, at kommunalbestyrelserne i Hedensted, Horsens, Skanderborg, 
Silkeborg, Viborg, [adresse] og Randers kommuner skal administrere en tilladelsesordning for 
udlejningsvirksomhed, og at vilkårene for udlejning fastsættes i fællesskab.
Alle syv Gudenåkommuner, der nævnes i sejladsbekendtgørelsen, er medlem af [adresse]. 
[adresse], der bl.a. samarbejder om [adresse] benyttelse og beskyttelse, udarbejder og anbefaler 
ovennævnte tilladelsesordning til kommunalbestyrelserne, og administrerer i praksis den vedtagne ordning, 
der er uddybet her på komiteens hjemmeside.
Alle dokumenter, der ligger til grund for nugældende tilladelsesordning inklusiv en beskrivelse af 
proceduren for få en tilladelse til udlejningsvirksomhed, ligger offentligt tilgængeligt på Gudenåkomitéens 
hjemmeside her.
Bemærkninger fra [adresse]
Den nuværende tilladelsesordning til udlejningsvirksomhed er udarbejdet i samarbejde med 
fartøjsudlejerne. Ordningen fungerer efter hensigten, og der har ikke været ytret ønske om en anden 
ordning fra hverken udlejernes side eller fra administrativt niveau. Gudenåkomitéens Sekretariat har fået 
undersøgt og vurderet ved eksternt advokatfirma, at det er muligt at genbruge eksisterende ordning 
uændret i perioden 2025-2028 med mulighed for 2x2 årig forlængelse. 
[adresse] anbefaler derfor kommunalbestyrelserne, at nuværende tilladelsesordning til 
udlejningsvirksomhed genanvendes i uændret form fra 2025.
[adresse]: EMN-2023-01749
Dok-ID: 3569239
Sagsbehandler: larmo
Teknik- og Miljøudvalget
6. september 2023  16:00
VURDERING
Det er forvaltningens vurdering via egen erfaring samt ved samarbejdet i Gudenåkomitéens Sekretariat, at 
nuværende tilladelsesordning fungerer upåklageligt, og at der er tilfredshed med ordningen fra både 
udlejernes side og administrationerne i de enkelte Gudenåkommuner. Forvaltningen anbefaler derfor, at 
tilladelsesordningen genanvendes i uændret form.
ØKONOMI
Forlængelse af nuværende tilladelsesordning giver ikke anledning til øgede udgifter for kommunen. Hvis 
ordningen ikke forlænges af alle kommunerne, må der påregnes øgede udgifter og et væsentligt 
administrativt tidsforbrug til etablering af en ny ordning.
INDSTILLING
Direktøren for Teknik og Miljø indstiller til Teknik- og Miljøudvalget:
1.
At Favrskov Kommune følger Gudenåkomiteens anbefaling og dermed genanvender nugældende 
tilladelsesordning til udlejningsvirksomhed i Gudenåsystemet i uændret form fra 2025, hvilket vil sige i 
perioden 2025-2028 med mulighed for 2x2 årig forlængelse.
BESLUTNING
.
Teknik- og Miljøudvalget, 6. september 2023:
Fraværende: Ingen
Godkendt.
Bilag
